Fotografii de Manases Sandor/Inquam Photos

Simona Halep le-a învins pe Viktorija Golubic și pe Patty Schnyder, iar Irina Begu pe Timea Bacszinsky, însă dincolo de spectacolul de pe teren a mai fost ceva care i-a atras atenția jurnalistului Cristian Tudor Popescu la Fed Cup: publicul de la Cluj care a reacționat formidabil.



„Aproape că aș spune că n-am văzut la București, de-a lungul anilor, un public atât de cald, atât de implicat, de entuziast, cum este publicul de la Cluj și de aceea i-aș face o sugestie lui Ion Țiriac: să își mute turneul, cel care se desfășoară acum la Budapesta, Open-ul României, și care nu se mai poate desfășura acum în București pe Arenele BNR din motivele știute, i-aș sugera lui Ion Țiriac să discute cu autoritățile locale, cu Primăria Clujului și să organizeze Open-ul României la Cluj. Cred că merită Clujul asta și merităm noi toți, iubitorii de tenisului din România, să avem din nou atât Openul României, cât și turneul WTA care s-a organizat la București în ultimii ani în niște condiții improprii, uneori triste, să fie mutat și el la Cluj! Să facem capitala tenisului românesc la Cluj, dacă Bucureștiul nu e în stare!”, a declarat jurnalistul la Digi24.



Cristian Tudor Popescu crede că nu e nicio surpriză în faptul că România a câștigat competiția cu Elveția, pentru că Simona Halep a întâlnit două jucătoare cu mult sub nivelul ei, iar Timea Bacsinszky, adversara Irinei Begu, a fost într-o stare fizică modestă

